Wonten ing tanggal 31 Mei 2008, wakil presidhèn saking Milan, Adriano Galliani mutusaken badhe nransfer Gourcuff dhateng klub Perancis, Bordeaux wonten ing periode 2008 - 2009. Ing taun 2010, wonten ing satunggaling asiling wawancara kaliyan ariwarti Perancis, L'Equipe, kapten Paolo Maldini ngandharaken bilih Gourcuff kirang ing bab kadhisiplinan ing klub kasebat lan ugi asring nolak kangge nyinaoni basa Italia. Paolo Maldini ugi ngandharaken, Gourcuff boten maringi pambiyantu ingkang maksimal wonten ing Milan, Gourcuff piyambak ugi mangertos bab punika.[48] Gourcuff boten nanggepi pamanggih punika, ananging ingkang rama, Kristen, boten ngandharaken dhateng France Football bilih wonten sajinis konspirasi ingkang kepingin ngrisak nama putranipun. Ingkang rama ugi nanggepi tuduhan saking Maldini kanthi ngendika bilih putranipun ndhèrèk kursus basa Italia kalih jam saben dintenipun lan saged micantenan kanthi basa Italia antawis kalih wulan candhakipun, ugi ngandharaken bilih Gourcuff remen babagan taktik, kanggé nanggepi pamanggih saking Maldini ingkang ngendika bilih Gourcuff boten purun sinau basa Italia.[49] Gourcuff ugi dipunbéla déning Presiden Klub, Jean-Louis Triaud ingkang minangka mantan presiden klubipun nalika Gourcuff taksih wonten ing Bordeaux, ingkang ngandharaken bilih koméntar Maldini, "Yoann boten kados punika. Nomer sedasa ingkang boten main kaliyan kelompok ingkang radi nylenéh. Punika boten sami kaliyan punapa ingkang dipunpirsani nalika Gourcuff wonten ing Bordeaux. Piyambakipun "terintegrasi" kanthi saé kaliyan kanca sanès, lan kolèktif kaliyan sadayanipun wonten ing lapangan. Piyambakipun nilaraken pepènget ingkang saé wonten ing ngriki. "[50]